Haukeland stasjon

miniatyr|Det elektromekaniske stillverket på Haukeland stasjon. Til venstre skap med releer, det grønne stillerapparatet og transparenten med stasjonens sporplan over denne. En strømtavle av marmor og en vedovn i bakgrunnen, delvis skjult av stillerapparatet. Foto: Marius J F Jørgensen
miniatyr|Fra det rekonstruerte venterommet. Fra venstre venteromsbenk, bagasjevekt, vedovn og billettluke. Foto: Marius J F Jørgensen
miniatyr|Fra det rekonstruerte venterommet. Fra venstre bagasjevekt, vedovn, billettluke og postbokser. Foto: Marius J F Jørgensen
Haukeland stasjon ble opprettet i 1883 som Haukeland stoppested på Vossebanen på Haukeland i Arna. I 1910 ble stoppestedet oppgradert til stasjon.

Stasjonen gikk ut av ordinær bruk fra 1. august 1964 som en konsekvens av Bergensbanens forkortelse. Strekningen ble da nedgradert til sidespor. Frem til denne linjeomleggingen var Haukeland den høyest beliggende stasjonen på Vossebanen 81,6 moh, ca. 25 meter høyere over havet enn Voss stasjon.

 Dagens situasjon 
Per 2024 er Haukeland en underveisstasjon på museumsjernbanen Gamle Vossebanen. Den har omløpsspor (spor 2) og sidespor med høy lasterampe mot øst.

 Stasjonsbygningen 
Stasjonsbygningen fra 1883 ble bygget i henhold til Balthazar Langes stasjonstegninger fra 1879 for Vossebanen. Bygningen var en av Statsbanenes «mellomstasjoner av klasse IV», men den ble vesentlig ombygget i driftstiden.

Våren 2024 ble stasjonens nyrestaurerte venterom åpnet for publikum.

I ekspedisjonen er et elektromekanisk stillverk under reetablering (per 2024). For- og hovedinnkjørsignaler er satt opp på sine historiske fundamenter i begge ender av stasjonen.

 Uthuset 
Stasjonens uthus inneholdt vedbod og toaletter. Det ble revet en gang mellom 1980 og 1994. Høsten 2024 ble uthuset reetablert.

 Plattformer 
I driftstiden hadde stasjonen hovedplattform og mellomplattform. Mellomplattformen ble revet etter driftstidens slutt.

I 2023 ble stasjonens hovedplattform forlenget i begge ender. Dette ble gjort fordi Gamle Vossebanens veterantog er lengre enn NSB-togene som stoppet ved Haukeland stasjon i driftstiden.miniatyr|Haukelands stasjons reetablerte uthus per desember 2024. Foto: Morten Erik Larsen

 Annen kollektivtransport i området 
Bussholdeplassen Haukeland ligger drøye 150 meter fra stasjonen.

 Referanser 

 Eksterne lenker 

 Literatur 
 Banedata 2013, side 226-227

Kategori:Jernbanestasjoner på Gamle Vossebanen
Kategori:Arna
Kategori:Jernbanestasjoner åpnet i 1883
Kategori:1883 i Norge